b'\n_START_ARTICLE_\nMinister za izobra\xc5\xbeevanje, znanost in \xc5\xa1port Republike Slovenije\n_START_SECTION_\nZakonodaja\n_START_PARAGRAPH_\nFunkcija ministra za izobra\xc5\xbeevanje, znanost in \xc5\xa1port je bila dokon\xc4\x8dno vzpostavljena 6. marca 2013 s preoblikovanjem Ministrstva za izobra\xc5\xbeevanje, znanost, kulturo in \xc5\xa1port Republike Slovenije v Ministrstvo za izobra\xc5\xbeevanje, znanost in \xc5\xa1port Republike Slovenije. Pred tem pa je bila 27. januarja 2012 z vzpostavitvijo Ministrstva za izobra\xc5\xbeevanje, znanost, kulturo in \xc5\xa1port Republike Slovenije vzpostavljena funkcija ministra za izobra\xc5\xbeevanje, znanost, kulturo in \xc5\xa1port. S tem pa so bile odpravljene funkcije ministra za \xc5\xa1olstvo in \xc5\xa1port, ministra za visoko \xc5\xa1olstvo, znanost in tehnologijo ter ministra za kulturo.\n_START_SECTION_\nPolo\xc5\xbeaj v Evropski uniji\n_START_PARAGRAPH_\nMinister za izobra\xc5\xbeevanje, znanost in \xc5\xa1port je \xc4\x8dlan Sveta Evropske unije za konkuren\xc4\x8dnost (COMP), Sveta Evropske unije za transport, telekomunikacije in energijo (TTE) in Sveta Evropske unije za izobra\xc5\xbeevanje, mladino in kulturo (EYC), ki predstavljajo tri od oblik Sveta Evropske unije.\n_START_SECTION_\nSeznam\n_START_PARAGRAPH_\nSeznam oseb, ki so opravljale funkcijo ministra za izobra\xc5\xbeevanje, znanost in \xc5\xa1port.'